Document ID: 31981R3671

31981R3671
L 367/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3671/81 НА СЪВЕТА
от 15 декември 1981 година
относно вноса в Общността на някои селскостопански продукти с произход от Турция
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 113 от него,
като взе предвид предложението на Комисията,
като има предвид, че Регламент (ЕИО) № 562/81 на Съвета от 20 януари 1981 г., относно намаление на вносните мита на Общността за някои селскостопански продукти с произход от Турция (1), в член 1, параграф 2 предвижда за продукти, за които правилата на Общността изискват спазването на вносна цена, прилагането на преференциалната тарифа да се подчини на спазването на тази цена;
като има предвид, че за определен брой плодове и зеленчуци вносът в Общността е подчинен за определен период от пазарната година на спазването на референтна цена;
като има предвид, че за периода на прилагане на референтните цени входните цени на вносните продукти се изчисляват съгласно член 24 на Регламент (ЕИО) № 1035/72 на Съвета от 18 май 1972 г. относно общата организация на пазара на плодове и зеленчуци (2), последно изменен от Регламент (ЕИО) № 1116/81 (3); като има предвид, че когато входната цена на определен продукт с произход от трета държава е по-ниска от референтната цена, Комисията въвежда компенсаторна такса за продуктите с такъв произход;
като има предвид, че въвеждането на компенсаторна такса за вноса на плодове и зеленчуци с произход от Турция е равностойно на констатация, че условието, предвидено в член 1, параграф 2 на Регламент (ЕИО) 562/81 не е изпълнено и че следва същевременно да се суспендира прилагането на преференциалната тарифа за въпросните продукти;
като има предвид, че суспендирането трябва да доведе до събиране на митата, прилагани преди 1 януари 1981 г. и трябва да бъде ограничено до периода, през който компенсаторната такса се събира,
ПРИЕ НАСТОЯЩИЯ РЕГЛАМЕНТ:
Член 1
Когато, при прилагането член 25 и 25а на Регламент (ЕИО) № 1035/72, Комисията въвежда компенсаторна такса върху вноса на някои плодове и зеленчуци с произход от Турция, тя възстановява същевременно митата за тези продукти в размера им от преди 1 януари 1981 г.
Член 2
Когато Комисията премахва компенсаторната такса, предвидена в член 1, тя въвежда същевременно преференциалната ставка на митата.
Член 3
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на15 декември 1981 година.

Labels: 3
17
18